Diari Oficial de la Generalitat Valenciana


Sumari del DOGV 6312, del 16-07-2010 (2010/7735)

Informació pública de l'addenda al projecte de l'ampliació i reforma de la subestació de transport a 220 kV anomenada Rojales, a la província d'Alacant, per la qual es modifica l'annex d'afeccions, a l'efecte de l'autorització administrativa, declaració, en concret, d'utilitat pública i aprovació de projecte, presentat per Red Eléctrica de España SAU. Expedient número ATASCT/2008/633/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6312

Data del DOGV
:   16-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/7735


Organisme emissor
:   Conselleria d'Infraestructures i Transport

Tipus de document
:   Anunci

Informació pública de l'addenda al projecte de l'ampliació i reforma de la subestació de transport a 220 kV anomenada Rojales, a la província d'Alacant, per la qual es modifica l'annex d'afeccions, a l'efecte de l'autorització administrativa, declaració, en concret, d'utilitat pública i aprovació de projecte, presentat per Red Eléctrica de España SAU. Expedient número ATASCT/2008/633/03. [2010/7735]  
Als efectes del que establixen la Llei 54/1997, de 27 de novembre, del Sector Elèctric; els articles 125 i 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia i l'article 9 del Decret 88/2005, de 29 d'abril, del Consell de la Generalitat Valenciana, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, se sotmet a informació pública la petició d'autorització administrativa, declaració, en concret, d'utilitat pública, i aprovació de projecte de l'addenda al projecte de la instal·lació elèctrica d'alta tensió a 220 kV, les característiques especials s'indiquen a continuació:  
Peticionari: Red Eléctrica de España, SAU, amb domicili en passeig del Conde de los Gaitanes 177. Alcobendas. 28108 Madrid.  
Objecte de la petició: autorització administrativa i declaració, en concret, d'utilitat pública i aprovació del projecte d'execució de l'ampliació i reforma de la subestació de transport a 220 kV, Rojales.  
Lloc on s'establirà la instal·lació: terme municipal de Rojales (província d'Alacant).  
Característiques principals:  
- Adequació del parc a configuració doble barra i ampliació de vials i tancament.  
- Equipament de dos nous carrers destinats a futures posicions de transformació per a Hidrocantábrico Distribución Eléctrica SA (TF-4 i TF-5), incloent l'aparellatge i equips de protecció i mesurament (s'exclouen sengles transformadors, ja que pertanyen a la xarxa de distribució).  
Pressupost: 4.445.037 euros.  
Finalitat: suport a la xarxa de distribució i reforçament de la xarxa de transport de 220 kV de l'eix coster de Llevant, així com l'adequació als procediments tècnics aprovats per la Secretaria General d'Energia per mitjà de la Resolució d'11 de febrer de 2005.  
Afeccions. S'adjunta la relació de béns i drets afectats   
La qual cosa es fa pública per a coneixement general i perquè qualsevol interessat puga examinar l'addenda al projecte d'execució de la instal·lació descrita, en les oficines del Servici Territorial d'Indústria i Seguretat Industrial a Alacant, de la Conselleria d'Infraestructures i Transport de la Generalitat Valenciana, situades en el carrer Rambla Méndez Núñez, 41, 03948 Alacant, i puga formular les al·legacions que considere oportunes, en dos exemplars, en el termini de trenta dies, comptadors a partir de l'endemà de la publicació d'este anunci. L'addenda podrà ser també consultada a l'Ajuntament de Rojales.  
Així mateix, la present publicació es fa als efectes de notificació establits en l'apartat 4t de l'article 59 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que li dóna a l'article esmentat la Llei 4/1999, de 13 de gener (Butlletí Oficial de l'Estat, de 14 de gener).   
Alacant, 24 de maig de 2010.- El cap del Servici Territorial: Miguel García Mengual.  
  
\* \* \* \* \* \* \* \* \* \* \* \*  
